BAFS เซ็นสัญญาให้สิทธิบริหารระบบท่อส่งน้ำมัน “กทม.-บางปะอิน” มูลค่า 1.60 พันลบ.
BAFS เซ็นสัญญาให้สิทธิบริหารระบบท่อส่งน้ำมันช่วง “กทม.-บางปะอิน” มูลค่า 1.60 พันลบ.ระยะเวลาการให้สิทธิรวมระยะเวลา 20 ปี ตั้งแต่ 1 ม.ค.65-31 ธ.ค.84
4 ม.ค. 2565

บริษัท บริการเชื้อเพลิงการบินกรุงเทพ จำกัด (มหาชน) หรือ BAFS เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า ในวันที่ 30 ธันวาคม 2564 บริษัท ขนส่งน้ำมันทางท่อ จำกัด (FPT) ซึ่งเป็นบริษัทย่อยของบริษัทฯ ได้ลงนามในสัญญาให้สิทธิการบริหารทรัพย์สินสำหรับโครงการระบบท่อส่งน้ำมัน (ช่วงกรุงเทพ-บางปะอิน) กับบริษัท กรุงเทพขนส่งเชื้อเพลิงทางท่อและโลจิสต์ จำกัด (BFPL) ซึ่งเป็นบริษัทย่อยของ บริษัท บางจาก คอร์ปอเรชั่น จำกัด (มหาชน) หรือ BCP มูลค่าโครงการ 1,600 ล้านบาท โดยมีระยะเวลาการให้สิทธิรวมระยะเวลา 20 ปี ตั้งแต่วันที่ 1 มกราคม 2565 ถึงวันที่ 31 ธันวาคม 2584